ОБЯВЛЕНИЕ
ПО РЕДА НА ЧЛ.26, АЛ.2 ОТ ЗАКОНА ЗА НОРМАТИВНИТЕ АКТОВЕ
Община Белене уведомява всички заинтересовани лица, че на Интернет страницата на Общината и на Портала за обществени консултации е публикуван проект на Правилник за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене, приет с Решение №84 от 05.10.2021 г. на Общински съвет – Белене. 
На основание чл.26 ал.2 от ЗНА и във връзка с чл.77 от АПК всички заинтересовани лица могат да подават предложения и становища по предложения проект в 30-дневен срок от публикуването на настоящото съобщение и проекта на Правилника. Предложенията и становищата могат да бъдат депозирани в Община Белене – Център за информация и услуги на гражданите: гр. Белене, ул. „България” №35 или на e-mail: obshtinabl@abv.bg, obshtinabl@gmail.com. 
С предлагания проект на Правилник се извършва изменение и допълнение на Правилник за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене. 
1. Мотиви за приемане на Правилник за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене: 
Съгласно чл. 187, чл. 188 и чл. 189 от Закона за предучилищното и училищното образование и в съответствие с Държавния образователен стандарт за приобщаващо образование, всяко дете и ученик има право на подкрепа за личностното си развитие, съобразена с неговите индивидуални потребности, способности и възможности.
ЦПЛР – Белене има ключова роля в осигуряването на възможности за развитие на дарбите, талантите и интересите на децата и учениците. Наред с това следва да се създадат условия за оказване на допълнителна подкрепа на онези от тях, които се нуждаят от специализирана помощ, за да се гарантира тяхното пълноценно включване и равен достъп до образование и култура.

Предлаганото изменение и допълнение касае чл.2, чл.5 и чл.7 от действащия Правилник, като по отношение останалата част на същия не се налага промяна.
Като следствие на въвеждането на тази допълнителна подкрепа и в защита на обществения интерес се гарантира, че ЦПЛР ще може да осигури цялостно личностно развитие за всички деца и ученици, без значение на техните способности, социален статус или здравословно състояние.
Предвижда се предлаганото изменение да влезе в сила три дни след обнародването му по реда на Закона за нормативните актове. 
2. Цели, които се поставят с приемането на Правилника: 
Целта на предлаганото изменение и допълнение е да се осигури приобщаващо образование и равен достъп до качествено обучение и развитие чрез въвеждане на допълнителна подкрепа за деца и ученици според техните индивидуални потребности.
3. Очаквани резултати от приемането на Правилника: 
Резултатите, които се очакват от прилагането на Правилника, се свеждат до постигане на целите, наложили приемането на същия. 
4. Финансови средства, необходими за прилагането на Правилника: 
За прилагането на Правилника не са необходими допълнителни финансови средства. 
5. Анализ за съответствие с правото на Европейския съюз и правото на Република България: 
Предлаганото изменение и допълнение на Правилника представлява изменение и допълнение на подзаконов нормативен акт, издаден въз основа на чл. 49, ал. 8 от Закона за предучилищното и училищното образование.
Изменението е в съответствие с:
· правото на Европейския съюз, включително принципите на равен достъп до образование, приобщаващо обучение и защита от дискриминация, залегнали в Хартата на основните права на Европейския съюз (чл. 14 и чл. 21), както и в Директива 2000/78/ЕО за равно третиране в областта на заетостта и образованието;
· Конвенцията на ООН за правата на хората с увреждания, ратифицирана от Република България, и свързаните с нея ангажименти за осигуряване на приобщаващо образование и равнопоставеност;
· правото на Република България, включително Конституцията на Република България (чл. 53), Закона за предучилищното и училищното образование, както и Държавния образователен стандарт за приобщаващото образование.
Предложените разпоредби не противоречат на правото на ЕС и на националното право, а допринасят за по-пълното прилагане на принципите за равнопоставеност, приобщаване и достъпност в образованието.
Предвид изложеното, предложението за Правилник за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене, е както следва:
ПРОЕКТ 
Правилник
за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене
[bookmark: _Hlk207959038]§1. В чл.2 се създава нова ал. 4:
чл.2, ал.4 /нова с Реш. №………./…………. г./ Общата и допълнителната подкрепа за личностно развитие на децата се осигурява там, където са децата или учениците - освен в Центъра за подкрепа за личностно развитие и в детските градини и училищата.
[bookmark: _Hlk207958986]§2. В чл.5, ал.3, т.6 се отменя.
[bookmark: _Hlk207959563][bookmark: _Hlk207886080]чл. 5, ал.3, т.6  /отм. Реш. №………./…………. г./ Допълнителна подкрепа за деца и ученици с изявени дарби. 
[bookmark: _Hlk207959053]§3. В чл.5 се създава нова ал. 4: 
чл.5, ал.4 /нова с Реш. №………./…………. г./ Допълнителната подкрепа по ал. 1  се осъществява в съответствие с чл. 187, чл. 188, чл. 189  и с държавния образователен стандарт за приобщаващото образование и включва:
1. Работа с дете и ученик по конкретен случай – за деца и ученици с изявени дарби, със специални образователни потребности, с хронични заболявания.
2. Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
3. Осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
4. Предоставяне на обучение по специалните учебни предмети за учениците със сензорни увреждания;
5. Ресурсно подпомагане.
§4. В чл. 7, ал.1 се създават нови т.12 и т.13:
чл.7, ал.1 ЦПЛР - ОДК - Белене осъществява следните дейности:
[bookmark: _Hlk207959455]т.12 /нова с Реш. №………./…………. г./ Участва със свои специалисти в извършването на оценка на индивидуалните потребности на децата и учениците със специални образователни потребности, с хронични заболявания, деца в риск и с изявени дарби.
т.13 /нова с Реш. №………./…………. г./ Участва със свои специалисти в дейностите за предоставяне на обща и допълнителна подкрепа на децата и учениците в детските градини и училищата.

Преходни и заключителни разпоредби
§ 1. Правилникът за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене влиза в сила три дни след обнародването му по реда на Закона за нормативните актове. 

ВНОСИТЕЛ: 
МИЛЕН ДУЛЕВ 
КМЕТ НА ОБЩИНА БЕЛЕНЕ
